Gotham (televíziós sorozat)
A Gotham amerikai rendőr-dráma, thriller televíziós sorozat, melynek megalkotója Bruno Heller. A sorozat a DC Comics képregénykiadó által kiadott Batman képregényekből ismert szereplők állnak középpontban. A show egy Batman-eredettörténetként funkcionál, melynek főszereplője a fiatal James Gordon (Ben McKenzie) aki az első évadban Bruce Wayne (David Mazouz) szüleinek meggyilkolásának ügyében nyomoz új társával, Harvey Bullock-kal (Donal Logue). Közben egy mellékszálban követhetjük végig az ifjú Pingvin (Robin Lord Taylor) felemelkedését a Maffiában. A sorozat továbbá eredettörténetként szolgál olyan negatív szereplők számára is, mint Joker, Méregcsók, Rébusz, Madárijesztő, Hugo Strange és Kétarc.

Amerikában 2014. szeptember 22-én jelent meg a legelső rész, Magyarországon azonban csak két évvel később, 2016. szeptember 8-án jelent meg szinkronosan a Prime csatornán. Az epizódok hetente jelennek meg.

Első évad

Cselekmény 
Gotham városát nagy csapás éri, mikor a milliárdos Thomas és Martha Wayne rablógyilkosság áldozata lesz egy sikátorban. A gyilkos csak fiatal fiuknak, Bruce-nak kíméli meg az életét. Az ügyet az újonc nyomozó, James Gordon kapja meg, aki megígéri Bruce-nak, hogy megtalálja szülei gyilkosát. James társával, Bullock-kal nem halad jól az üggyel, ezért alvilági segítséghez folyamodnak, mégpedig Fish Mooney-hoz, aki a város ismert maffiózójának, Don Falcone-nak egyik jobbkeze. Fish állítása szerint egy bizonyos Mario Pepper próbált eladni egy olyan nyakláncot, melyet Martha Wayne is viselt. A két nyomozó meglátogatja hát Mariot, aki azonban nem hajlandó meghallgatni a nyomozókat, megtámadja őket és végül Bullocknak le kell lőnie. A város úgy hiszi, hogy a gyilkosság meg lett oldva, azonban Fish egyik alkalmazottja, Oswald Cobblepot elárulja Montoya és Allan nyomozónak, hogy Fish csak rá akarta kenni az ügyet Mariora, hogy az ügy minél hamarabb lezáruljon. Oswald teszi mindezt azért, hogy félreállítsa Fisht és feljebb léphessen a gothami alvilágban. James amint megtudja ezt, folytatni akarja az ügyet, ámde Bullock azt tanácsolja, hogy feledkezzen meg róla. Végül nem hagyja annyiban, elmegy Fishhez, aki megpróbálja megöletni őket, amit végül maga Don Falcone hiúsít meg, mivel nem akarja, hogy rendőrök haljanak meg az ő engedélye nélkül. Elmondja a nyomozóknak, hogy Mario halála azért volt fontos, hogy a város lakói nyugodtan aludhassanak éjszakánként, mivel állítása szerint szervezett bűnözés nem létezhet káoszban. Azonban, hogy meg tudjon bízni a Fish az új rendőrben, vele akarja megöletni az áruló Oswaldot. Ámde James nem hajlandó megtenni, ezért csak úgy tesz, mintha a folyóba lőné.

Szülei halála után Bruce depresszióban szenved és miután megtudta Jamestől, hogy szülei gyilkosa még szabadlábon van, magánnyomozásba kezd, melybe betársul a fiatal Selina Kyle (becenevén Cat, azaz macska), aki látta Bruce szüleinek meggyilkolását, és állítsa szerint a gyilkos arcát is. Elkezd tanulni komornyikjával, Alfred Pennyworth-al különböző harcművészeteket, aki bár szívesen tanítja a fiút, mégis félti őt. Egy időre félreteszi a gyilkossági ügyet és a rá hagyott Wayne művek illegálisnak látszódó dolgai után kezd el érdeklődni, mely miatt meglátogatja őket Alfred egy régi barátja, aki miután megtudta, hogy Bruce nem halad jól a nyomozásával, megpróbál elmenni, azonban Alfred megállítja, nem hagyja elmenni, de végül a barátja leszúrja őt, Alfred pedig kórházba kerül. Az illető a Wayne műveknek dolgozott, akik miután megtudják a szükséges információikat, kifizetik őt és szélnek eresztik. Bruce azonban Selinával megtalálja és meg akarják tudni, hogy miért tette azt, amit tett. Selina megfenyegeti, hogy kidobja a gyógyszereit az ablakon, ezért a bűnözőnek nincs más változata, minthogy beszéljen, ámde mikor visszakapja a gyógyszereit, elmondja, hogy be fogja őket köpni. Selina nem ezt nem hagyja, ezért kilöki őt az ablakon. Ezek után még részletesebben beleássa magát a vállalat műveibe és miután összebarátkozik Lucius Foxal, rájön, hogy apja korántsem az az ember, akinek hitte, ugyanis megtudja, hogy apjának volt egy rejtett barlangja a házuk alatt, melyben minden titkát tárolta.

Oswald eközben visszatér Gothambe és beáll egy étterembe mosogatónak, viszont kiderül, hogy az étterem Falcone nagy riválisának, Don Maroni maffiózó kezében van. Az éttermet kirabolják, de Oswald meg tud menteni egy zsáknyi pénzt, ezzel bizalmat szerezve a maffiavezérnél, aki az étterem vezetőjévé lépteti őt elő. Fish mit se tudva Oswald életben maradásáról, elmondja Montoya és Allan nyomozónak, hogy maga James Gordon ölte meg a férfit, akik ezek után egyből meggyanúsítják James nyomozót. Ám ekkor megjelenik Oswald és így a rendőrök elvetik a vádakat, ámde ez a maffiózóknak nagy bonyodalmat okoz. A két maffiafőnök megegyezik, hogy bár Maroni nem adja ki Oswaldot Falcone-nak, de cserébe ad neki egy kis területet a városból. Azonban ez mind el volt tervezve a kezdetektől fogva, ugyanis Oswald még régebben megegyezett Falcone-val, hogy ő James-nek adja a feladatot, hogy ölje meg őt, aki ezt nem fogja megtenni az erkölcsi gátlásai miatt. Ezek után Maroninak kezd el dolgozni, akinek a bizalmába férkőzik és így kémkedhet Falcone-nak. A terv be is vált, ámde elmondta mindezt Fishnek, aki meg továbbadta Maroninak. Maroni természetesen megpróbálja megöletni az áruló Oswaldot, aki viszont megszökik. Falcone-hoz menekül, akitől megszökött Fish Mooney, mert tudta, mi vár rá.

Don Falcone-nak meg kell büntetnie James-t (már csak azért is, hogy ne gondolják, hogy elnéző), azonban megkíméli őt a haláltól és csak megfenyegeti, hogyha bármi nem kedvére valót csinál, megöleti. James barátnője, Barbara, aki szintén ott volt a fenyegetésnél, le akarja zárni a kapcsolatát Jimmel egy időre, ezért otthagyja. James viszont folytatni akarja a Wayne-ügyet és Harvey Dent ügyésszel próbálják letartóztatni Lovecraft milliárdos üzletembert, akinek sok összetűzésben volt része a Wayne családdal. Mikor James elmegy Lovecraft-hoz, bérgyilkosok támadják meg őket, akik bár Jamest nem ölik meg, az ő pisztolyával végzik ki az üzletembert. A Polgármester öngyilkosságnak kiálltja az ügyet, viszont Gordont lefokozza, így az Arkham elmegyógyintézetben kezd el dolgozni, ahol megismerkedik Dr. Leslie Thompkins-szal, akibe hamar bele is szeret. Vele sikerül megállítani egy őrült próbálkozását a rendőrség felrobbantására, így Jamest ismét felfokozzák nyomozóvá és Dr. Thompkins szintén elkezdhet dolgozni a gothami rendőrségnél.

Mikor James és Leslie egymásba szerettek, visszajött a városba Barbara, James volt barátnője. Mikor kiheverte a fenyegetéssel járó traumát, rájött, hogy James azóta már talált magának egy másik barátnőt. Elkeseredettségében egy jól öltözött szociopatába szeret bele, akinek ismert gúnyneve volt a Troll jelző (ezt a nevet még azelőtt kapta, mielőtt plasztikailag megoperáltatták, mivel torzszülöttként született). A Troll megismertette Barbarával a bűnnel járó jó érzést, és végül rávette, hogy saját szüleivel is végezzen. Miután James megölte a Trollt, Barbara meg akarta ölni Dr. Thompkins-t és ha James nem sietett volna barátnője segítségére, meg is tette volna.

Mindeközben egy mellékszálban bontakozik ki Edward Nygma, későbbi nevén Rébusz első gyilkossága. Edward szintén a gothami rendőrségnél dolgozott, mint laborügyi technikus. Munkahelyén furcsán viselkedik, ezért barátai nincsenek, azonban mégis beleszeret egy Kristen Kringle nevű lányba, aki – szerinte – mindig rossz férfit választ. Olyanokat, akik nem tisztelik eléggé. Elmegy Kristen barátjának a házához, és mikor az elküldi őt, Edward leszúrja őt. Ezek után levelet ír Kristennek barátja nevében, mondván, hogy ne keresse őt, mivel el kell mennie. Kristent elsőre megrendíti a hír, de elhiszi azt, azonban Nygma nem tudta megállni, hogy ne rakjon bele egy utalást a levelébe, melyet csak a legfigyelmesebbek vehetnek észre. Ez az volt, hogyha egy adott ponton összeolvassuk az egymás alatti sorban lévő betűket, megkapjuk a Nygma szót. Mikor Kringle észreveszi, Edward hárítja, viszont ő rájön, hogy valójában már elvesztette a józan eszét.

Oswald eközben egymásnak uszítja a két maffiózót, ezzel bandaháborút indítva, aminek szerinte csak ő lehet a nyertese. Úgy gondolja, végül mind a két maffiózó meghal és ő lehet Gotham királya, ámde terveit meghiúsítja James Gordon és Bullock, aki mind Falcone-t, mind Oswaldot letartóztatja. Ámde Maroni elkapja Jamest, így mind a négyüket könnyen ölheti meg, Fish Mooneyval összefogva, aki időközben visszatért a városba. Fish természetesen nem azzal a tudattal jött vissza, hogy ismét egy maffiózónak a beosztottja lesz, így egy váratlan pillanatban lelövi Maronit, mielőtt a többiekkel végezhetne. Ezek után nagy zűrzavar támad, melyben Oswald kiszabadul és dühében az épület tetejére kergeti Fish-t ahonnan lelöki és miután Don Falcone visszavonul, ő lesz Gotham alvilágának új vezére."Én vagyok Gotham királya!" – Oswald Cobblepot

Kritikai visszhang 
Az első évad aránylag pozitív kritikákat kapott. Az IMDb nevezetű oldalon 8 ponton áll a 10-ből. A Rotten Tomatoes nevezetű oldalon 80%-ot kapott a kritikusoktól, azonban az átlag felhasználóktól csak 77-et. De az is igaz, hogy az olyan magyar oldalak, mint a Sorozatjunkie csak 6/10-re, míg a Cinestar nevezetű weboldal 75%-ra értékelte a sorozat első évadját. Utóbbi oldal ezt írta: "az első évad nézése leginkább egy hullámvasúthoz hasonlít: nagy lendületet vesz, majd a következő emelkedőig kényelmesen eldöcög."

Második évad 
A 22 részes évadot kettő részre lehet bontani: A gonoszok felemelkedése (Rise of the Villains, 2015. szeptember 21. – 2015. November 30., összesen 12 rész) és A gonoszok haragja (Wrath of the Villains, 2016. február 29. – 2016. május 23., összesen 12 rész)

Cselekmény

A gonoszok felemelkedése 
Egy hónappal járunk az előző évadzáró után. Sok minden megváltozott. Mivel Falcone visszavonult, hivatalosan is Oswald lett az alvilág ura, aki felvette az eddig csak gúnynevének használt Pingvin nevet. Bullock visszavonult és kocsmárosnak állt, ám Gordon folytatja munkáját úgy is, hogy a korrupt Loeb rendőrfőnök minden lehetőséget megragad azért, hogy kirúghassa. Így, mikor egy kirohanása során James kezet emel rendőrtársára, egyből elbocsátják, azonban James nem akar más munka után nézni, így segítséget kér Pingvintől, aki egy szívességért cserébe hajlandó lenne Gordont visszahelyeztetni. A szívesség tárgya az lenne, hogy James elmegy behajtani egy régi tartozást Falcone régi barátjától. James hosszú gondolkodás után megteszi, azonban rosszul sül el és le kell lőnie Pingvin "üzlettársát". Pingvint persze nem érdekli, de Jamesben ez komolyabb nyomot hagy, hogy bármiféle rendőri engedély nélkül vett el egy emberi életet. Oswald ezek után visszahelyezteti Jamest, sőt, még azt is eléri, hogy Loeb felmondjon és Sarah Essen vegye át a helyét.

Mindeközben Gothambe egy új milliárdos költözik, Theo Galavan, aki elrabolja James polgármestert és kiszabadít néhány elmebeteget az Arkham Elmegyógyintézetből. Köztük van Jerome Valeska, egy 18 éves pszichopata és James volt barátnője, Barbara is. A csapat mindent megtesz azért, hogy a városban káosz legyen és végül a rendőrséget is megtámadják, melynek következtében rengeteg rendőr meghal, köztük Essen rendőrfőnök is, akinek halálát James meg akarja bosszulni. A tragédia miatt Bullock is visszaáll rendőrnek. A mániákus csapat következő terve lecsapni egy gálán, melyen Bruce Wayne is jelen van. Jerome nagy show-t csap, gyilkosságait a TV-ben is közvetítik, ám mielőtt Bruce Wayne is áldozata lehetne, Theo Galavan (a megbízója) nyakba szúrja és meghal. Galavant ezután hősként ünneplik.

Galavan ezek után indul a polgármester-választáson, viszont az ellenzék eltávolítása érdekében Gotham királyát, Pingvint zsarolja meg anyja életével, hogy végezzen más politikusokkal. Természetesen Galavan-t is megpróbálja megöletni, mintha minden polgármester-jelölttel végezni akarna valaki. Theo ezek után találkozik Bruce Wayne-el, hogy beszéljen vele. Bemutatja neki a Bruce-szal egyidős unokahúgát, aki összebarátkozik a fiúval.

Az új rendőrfőnök Nathaniel Barnes lett, aki Jamest teszi meg helyettesének és vele akarja megtisztítani a rendőrség korruptságát, így létrehozzák a "Csapásmérő Egység"-et, melybe fiatal rendőrnek tanuló diákokat válogatnak, akiket még nem rontott meg semmi. Miután Pingvin lemészárolt két jelöltet, Barnes őt teszi célkeresztbe és mindent megtesz azért, hogy végre elkapják.

Theo később gyújtogatásra veszi rá Pingvint, aki profi gyújtogatókat kér fel a feladatra. A különlegesség, hogy egy régi kardot is el kell lopniuk a Wayne-vállalat egyik széfjéből. A gyújtogatók rabszolgaként tartott húgának kell megcsinálni a feladatot, de nem sokkal utána a lány fellázad és megöli bátyjait. A lány ezután komoly égési sérüléseket szenved és úgy hiszik, meghalt. Ettől függetlenül Pingvin megkapja a kést és kideríti, hogy Galavannak azért kell, mivel azzal a késsel vágta le Theo ősének a kezét a Wayne-ék őse, majd űzték el a Galavan-családot a városból, amelyet részben ők építettek. Így Pingvin rájön, hogy Galavan csak bosszút akar állni ősein. Tudja az igazságot, ám mielőtt bosszút állna, vissza kell szerezni az anyját. Így elküldi hűséges szolgáját, Butch-ot, hogy férkőzzön be Galavanékhoz és tudja meg, hogy hol van az édesanyja. Butch ezt meg is teszi, azonban Theo rájön a tervre és Butch-ot új megbízással küldi vissza Pingvinhez: hozassa elé főnökét, hogy Theo végezhessen vele. Vissza is hozza, azonban mikor Pingvin rájön, hogy mi is történik és Galavan a szeme előtt öli meg az anyját, megszúrja Theo-t egy késsel majd elmenekül. Galavan nem hal bele a sérülésbe, azonban jelentést tesz a rendőrségen, ahol még nagyobb erővel kezdik keresni. James az áruló Butch-hoz megy el először, aki kénytelen elmondani mindent Galavan-ről. Jamesnek ennek tudatában kell megvédenie az új polgármestert, akit természetesen anyja halála miatti dühből egyből megtámad Pingvin, aki megerősíti Jimet, hogy Galavan az anyja gyilkosa. Pingvin végül nem tudja megölni ellenségét és elmenekül, azonban Theo is jól tudja, hogy James most mindenről tud, és így eltökéli, hogy őt is kiiktatja.

Theo ezek után Barbarát küldi James ellen, hogy ölje meg. Misszióját nem teljesíti be, sőt, elmondja neki, hogy James polgármester hol van, majd megpróbál öngyilkos lenni. Nem sikerül neki, azonban komoly sérüléseket szerez, majd kómába kerül és az Arkhamba szállítják. James polgármester természetesen elmondja, hogy Theo Galavan rabolta el, így Gordon el is megy hozzá. Theo éppen Bruce Wayne-től zsarolta volna ki a cégét a szülei gyilkosának nevével, amikor megjön James és letartóztatja.

Bruce ettől függetlenül barátkozik Theo unokahúgával, Silverrel, akiből ki akarja szedni szülei gyilkosának a nevét. Így Selina Kyle-lal összefogva csapdába csalják, elhitetik vele, hogy az élete veszélyben van hogy elmondja, amit tud. Ez pedig az, hogy a gyilkos neve Malone és a keresztneve "M" betűvel kezdődik. Ezek után szembesítik vele, hogy ez mind meg volt rendezve és magára hagyják. Mindeközben gyilkos szerzetesek jelennek meg a városban, akik Galavan-nel szervezkednek. James megtudja, hogy meg akarják ölni "Gotham fiát".

Az évad során (csak úgy, mint az előzményben) mellékszálként folytathatjuk a fiatal helyszínelő, Edward Nygma történetét. Edward végre összejött álmai nőjével, Kristen Kringle-lel, akivel nagyon jól kijön, ameddig Kristen meg nem tudja, hogy Edward megölte a volt barátját. Ezek után Edward akaratán kívül megfojtja őt. Halála miatt megőrül és rájön, hogy élvezi az öldöklést. Mikor volt barátnőjét elássa a temetőben, találkozik a vállon lőtt Pingvinnel, akit hazavisz és segít neki, remélve, hogy tud tanácsokat adni az emberek megölésének módjában. Pingvin azonban kemény depresszióban szenved anyja halála után, de Edward segít neki, mondván, hogy "akinek nincs kit szeretni, az a legerősebb". Így hát Pingvin ismét fejébe veszi, hogy bosszút áll Theo-n.

Elkezdődik a tárgyalás, melyen elítélhetnék Theo Galavant, azonban James polgármester hamisan vall, azt mondja Pingvin rabolta el. Így Galavant szabadon engedik, aminek James nem csak, hogy nem örül, de még meg is üti az új polgármestert, aminek következtében elviszik. Ámde nem fogdába, hanem egy hangárba, ahol újra találkozik Galavannel, aki most végleg el akarja pusztítani a nyomozót. Elmondja hát, hogy miután elmegy, megöli Gotham fiát, Bruce Wayne-t, majd az áldozat bemutatása után családja visszaveszi a jogos helyét Gothamban. Ezek után megveri a nyomozót, majd otthagyja embereinek, hogy öljék meg. Azonban megérkezik Pingvin és megmenti régi barátját.

Theo betartja a szavát és elrabolja Bruce Wayne-t. James Pingvinéknél ébred és megbeszélik, hogy Galavan legyőzéséhez egyesülniük kell. Pingvin bandájához és Jameshez nem sokkal később csatlakozik a Bruce-t féltő Alfred, James társa, Bullock és még Selina Kyle is. Végül betörnek az éppen a rituálét végző Galavan-ékhez, akiket Silver tartóztatott fel, mielőtt megölték volna Bruce-t. Pingvinék lelövik a szerzeteseket és bár Theo húga és unokahúga, Silver meg tud szökni, Theo-t hátrahagyják. Így végül James és Pingvin elviszi őt a partra és miután Pingvin agyonveri, James fejbelövi a polgármestert.  "Gyönyörű reggel lesz holnap... Viszlát, James Gordon!" – Theo Galavan utolsó szavai

A gonoszok haragja 
Nem sokkal Galavan halála után járunk, mikor is Jamest kihallgatják, hogy mit tud a polgármester haláláról. James azt hazudja, hogy Pingvin leütötte, majd elvitte Theo testét. A bíróság hisz neki és visszaengedik dolgozni. Ekkor viszik be az őrsre Pingvint, akit elhagytak az emberei és sokáig hajléktalanként bujkált a rendőrök elől. Az alvilág új vezére pedig nem más lett, mint az áruló Butch, akihez társul Galavan húga, Tabitha Galavan. Pingvin nem búsul sokat bukása miatt, örül, hogy bosszút állhatott anyja gyilkosán. Így, miután megerősítette James történetét, az Arkhamba szállítják, ahol az igazgató, Dr. Hugo Strange veti sokkterápia alá és miután normálisnak nyilvánítják, elengedik.

A város többi részében nem ilyen szép az élet, ugyanis egy Victor Fries nevű biológusnak a felesége haldoklik. Hogy megmentse, le akarja fagyasztani, ezzel vele együtt megölni a benne lévő kórokozót, majd visszahozni a fagyhalálból. Ehhez élő emberekkel kísérletezik, amiért keresi a rendőrség. Nora segít a rendőröknek, viszont Victor megtalálja és Lee-vel együtt elrabolja, hogy végül meggyógyítsa. Nora azonban nem tudja elfogadni férje tetteit, ezért öngyilkosságot követ el. Victor bánatában követni akarja a fagyálló öltözetében lévő anyag segítségével, de nem hal meg, hanem olyan lénnyé lesz, mely csak a hidegben tud igazán élni. Hugo Strange veszi őt magához és a Mr. Fagy nevet adja neki, majd a kutatásait arra akarja felhasználni, hogy feltámasszon halott embereket (köztük Theo Galavan-t, Jerome Valeska-t és Fish Mooney-t) egy titokzatos csoport megbízásából.

Miután bocsánatot kért néhány régi ismerősétől a bűneiért, a már normális Pingvin meglátogatja anyja sírját, ahol találkozik apjával, Elijaah Van Dahl-lal, akiről még csak nem is tudott, de még az se róla. Elijah elviszi fiát otthonába, ahol bemutatja őt új feleségének, Grace-nek és annak gyerekeinek. Ők azonban cseppet sem szívlelik Oswaldot, mivel attól tartanak, hogy ő lesz a vagyon örököse helyettük. Elijah ugyan valóban Oswaldot akarja örökösévé tenni, de véletlenül megiszik egy mérget, melyet Grace kotyvasztott, és meghal. Mindezek után Oswaldot kínozzák, csúfolják, és úgy kezelik, mint egy szolgát. Azonban ő hamar rájön, hogy közük volt apja halálához, és ez az eddig történtekkel együtt újra felébreszti benne a kegyetlen gengsztert. Ezek után végez Grace-szel és mostohatestvéreivel, majd a házat és a birtokot magáévá teszi.

Bruce továbbra is nyomoz a bizonyos Malone után. Néhány utcai banda és egy a Mániákus banda emlékére felállított klub által kiadott információk segítségével rátalál Patrick Gyufás Malone-ra, aki beismeri a gyilkosságot, viszont nem mondja meg, hogy ki bérelte fel. Kényszeríteni akarja Bruce-t, hogy ölje meg, viszont ő nem teszi meg, így Malone magával végez. Ezután Bruce úgy dönt, hogy egy ideig az utcán tölti az idejét Selina Kyle-lal, hogy kiismerje a bűnözői élet tulajdonságait. Közben Leslie megkéri Gordont, hogy nézzen utána Kristen Kringle eltűnésének. Edward Nygma erre rájön és úgy dönt, James-t eltakarítja az útból. Megöl egy rendőrtisztet, majd a gyilkossággal bemártja James-t, akit bevisznek a Blackgate börtönbe. Ott a korrupt börtönigazgató és a rabok megpróbálják megölni, de Harvey Bullock (aki végig sejtette, hogy ártatlan), egy tisztességes börtönőr és a volt maffiafőnök, Carmine Falcone segítségével kiszabadult, és miután rájött, hogy Nygma áll a dolgok hátterében, sikerül a rendőrök előtt lelepleznie őt. Nygma-t ezután Arkham-ba szállítják. Ezek után James segít Bruce-nak a nyomozásban. Lucius Fox tudtukra adja, hogy Gyufás Malone kapcsolatban állt egy bizonyos Filozófus-sal. A nyomok Bruce apjának egy régi kollégájához vezetnek, aki elmondja, hogy a Filozófus nem más, mint Hugo Strange, aki illegális kísérleteket folytatott az Arkham alatti Indian Hill-ben. Ő tudja, mert rajta is végeztek ilyesmit. Bruce apja, Thomas le akarta állítani a műveleteket, ezért Strange elrendelte a megöletését. Strange tudja, hogy nyomoznak utána, így Mr. Fagyot küldi rájuk, de csak a tudósnőt öli meg. Strange-nek sikerül feltámasztania Theo Galavan-t, aki nem emlékszik semmire eddigi életéből. Strange elhiteti vele, hogy ő az ősének, St. Dumas rendjének a bosszúálló harcosa, Azrael, majd egy ahhoz hasonló páncélba öltözteti és neki adja a Rend kardjának egy másolatát, amiről Galavan persze azt hiszi, hogy az igazi, végül megbízza őt, hogy ölje meg Gordont. Barnes rendőrkapitány próbálja megvédeni Jamest, már majdnem legyőzi Azraelt, de mikor látja, hogy ki is ő valójában, összezavarodik. Galavan, kihasználva az alkalmat, leszúrja Barnes-t a karddal, amiről végül kiderül az igazság. Gordon és Bullock Tabitha Galavan segítségével megtalálják az igazi fegyvert, de Galavan megszerzi tőlük, majd leszúrja húgát, miután visszakapja emlékeit. Majd elmegy, hogy teljesítse küldetését: megölni Bruce Wayne-t. Már éppen próbálja megölni őt, Gordont és Alfredet, azonban megérkezik a bosszúszomjas Pingvin és Butch Gilzean, akik egy páncélököllel szétrobbantják Galavant, ezzel a végleges halálát okozva.

Strange később Fish Mooney-t hozza vissza a halálból, akinek a professzor legnagyobb megdöbbenésére megmaradtak az emlékei. Bruce, Gordon és Lucius megpróbálnak bizonyítékokat szerezni Strange ellen, de lebuknak és elkapják őket. Strange kiküldi az egyik olyan embert, akin kísérletezett és aki tudja változtatni az arcát, hogy lépjen Gordon helyébe. Bullock és Alfred már majdnem bedőlnek a trükknek, azonban a kómájából felébredt Barbara átlát a szitán és leleplezi a csalót. Így Bullock és a rendőrség Arkham felé mennek. Közben Fish megszökik cellájából új képességének segítségével, mert egy érintéssel tud manipulálni másokat. Strange kiüríti Indian Hill-t, és a teremtett szörnyeket egy buszra helyezi, amit Fish ellop. Közben fel akarja robbantani a helyet és megöletni James-éket, de ők kiszabadulnak Selina segítségével és hatástalanítják a bombát. Strange-t letartóztatják, Bruce tovább akar nyomozni a titkos társaság után, Gordon pedig úgy dönt, hogy megkeresi a börtönidők óta távol lévő Leslie-t. Közben Mooney menekül a busszal, de Pingvin és emberei megállítják a buszt, azt gondolván, hogy Hugo Strange van rajta, aki Pingvin új célpontja lett. Nagy megdöbbenésükre Fish Mooney száll ki. Pingvin elájul, emberei elmenekülnek. Ezután egy hajléktalan nő kinyitja a busz ajtaját és akarata ellenére elszabadítja Strange szörnyeit. Köztük van egy fiú, aki meglepően hasonlít Bruce-ra. A szörnyek ezután szabadon sétálnak Gotham város felé.
"Semmi sem ....... lehetetlen." – Fish Mooney

Kritikai visszhang 
A második évad aránylag pozitív kritikákat kapott. Az évadnak a Rotten Tomatoes-on 81%-os értékelése van 12 visszajelzés alapján egy 7.1 pontos vegyes értékeléssel a 10-ből. A Metacritic 62 pontot adott a 100-ból az évadnak 6 kritikus véleménye alapján, ami nevezhető "aránylag kedvező visszajelzésnek".

Harmadik évad 
A 22 részes évadot kettő részre lehet bontani: Őrült Város (Mad City, 2016. szeptember 19. – 2017. január 30., összesen 14 rész) és A hősök felemelkedése (Heroes Rise, 2017. Április 24. – 2017. június 5., összesen 8 rész)

Cselekmény

Őrült város
A szörnyek kiszabadulása után a város terrorban él. Jim visszatér a városba miután látta Lee-t egy férfival csókolózni, és fejvadászként éli mindennapjait.

Eközben Pingvin nyilvánosan megkéri a város lakóit, hogy fogják el Fish Mooney-t mert addig senki sincs biztonságban. Ezután Pingvin ellátogat a Sirens clubba ami Barbara és Tabitha fennhatósága alatt áll és felajánlja nekik: ha akarják, megbújhatnak mögötte. Selina Fish bandájának tagja lesz.

Bruce eközben felszólítja a Wayne vállalatot, hogy beszélni szeretne a vezetővel. Jim találkozik egy Valeri Vale nevű újságíróval aki nagyon bele akarja ásni magát a szörny ügybe. Fish haldoklik ezért a háziőrizetben lévő Miss Peabody-t elrabolja, hogy gyógyítsa meg. Ám csak Strange tudja a nőt meggyógyítani ezért az egyik szörny megöli Miss Peabody-t. Ivy váratlanul megjelenik ezért Fish utánaküldi Marv-ot, egy szörnyet, aki érintésével meg tudja öregíteni az embert. Ám Ivy-t csak egy pillanatig tudja megfogni mert a lány leesik egy csatornába. Bruce-t elfogják és találkozik a Baglyok Bíróságával akivel szerződést kötnek miszerint Bruce nem kutakodik utánuk és a szülei halála után.

Fish felkeresi Strange-et. Pingvin és az ő követői visszafogjak az ott lévő rendőröket miközben a menekülő Fish-t és Strange-et megállítja Pingvin. Mielőtt megölné őket Fish elmondja, hogy Pingvint gyermekének tekinti ezért nem ölte meg a szörnyek kiszabadulásánál. A férfi végül elengedi őket. A többi szörnyet megölik Pingvint pedig ismét tisztelik (nem tudják, hogy elengedte Fish-t).

Jim és Vale kezdenek egymáshoz közeledni, Lee visszajön Gothambe.

Később egy Jervis Tetch nevű ember érkezik a városba akinek erős hipnotikus ereje van. Megbízza Jim-et, hogy találja meg a húgát Alice-t akinek a vérében vírus van és akire rákerül az megőrül. Kiderül, hogy Alice nem akar visszakerülni Jervis-hez. A férfi hipnotizálja Jim-et és megpróbálja rávenni az öngyilkosságra, ám Alice megmenti. Megtudják, hogy Jim akárhányszor meghall egy óra kattogásához hasonló hangot, újra hipnotikus állapotba kerül és megpróbál öngyilkos lenni. Jervis sikeresen elrabolja Alice-t a rendőrségről. Jim és Harvey utána megy és megpróbálják kiszabadítani.

Jim legyőzi a hipnózist. Jervis megpróbál elmenekülni, ám Alice lezuhan és átszúrja egy cső.

A helyszínelése Barnes-t megfertőzi a vírus.

Eközben Pingvin jelentkezik polgármesternek és kihozza Arkhamból Ed-et. Megnyeri a választásokat és kinevezi Ed-et helyettesévé. Butch féltékeny lesz.

A vörös csuklyás banda támadásokat intéz Pingvin felé és kiderül, hogy Butch alapította újra őket. Hogy bizonyítson Pingvinnek megöli a tagokat, ám Ed-et így is el akarja pusztítani. A győzelmi ünnepen Ed tőrbe csalja Butch-t aki dühében majdnem megöli a férfit de Pingvin leüti őt. Bruce és Selina eközben csókot váltanak.

Jervis bosszúhadjáratot tervez Jim ellen, mert azt hiszi, hogy őmiatta halt meg Alice. Elrabolja Vale-t és Lee-t akinek mint kiderül Don Falcone fia, Mario a vőlegénye. Jervis döntés elé állítja Jimet:Lee-t vafy Vale-t akarja holtan látni? Jim Lee-t mondja, ám a golyó Vale hasába fúródik. A nő életben marad, ám Jimmel szakít mondván: tudta, hogy Jervis az ellenkezőjét fogja cselekedni annak, amit mond. Eközben Jervis egy különleges droggal akarja az őrületbe kergetni a várost, ám megakadályozzák.

Barnes egyre jobban átadja magát a vírusnak és a bűnös emberek tömegmészárlásába kezd. Jim (akit időközben visszavettek rendőrnek) épphogy meg tudja állítani. Harvey lesz a főkapitány.

Pingvin egyre közelebbi viszonyt akar Eddel, aki azonban szerelmes lesz egy Isabella nevű nőbe, akit később Pingvin meggyilkol. Ed azt hisz, hogy a Tabitha által kiszabadított Butch áll a dolog mögött majd elfogja és brutálisan megkínozza őket. Végül kiderül, hogy nem Butch volt, ám addigra Tabitha egyik kezét levágja egy szerkezet. Barbara kideríti, hogy Pingvin ölte meg Isabellát, és hogy a férfi szerelmes Edbe. Bosszúhadjáratot indítanak Pingvin ellen. A végén Ed lelövi Pingvint és a tengerbe löki Barbara pedig Gotham királynője lesz.

Bruce megszegi a szerződést és ellopnak egy bagoly szobrot ahol találkoznak Selina anyjával aki, mint később kiderül, azért jött, hogy pénzt csikarjon ki Bruce-ból. Selina ezért eltávolodik Bruce-tól. Lee vőlegényét, Mariot is megfertőzi a vírus, melynek hatására mindent megtesz, hogy Jimet tönkretegye. Sikerül is neki. Amikor Lee-t próbálja megölni, Jim lelövi, emiatt Lee meggyűlöli őt.

Eközben egy szekta feltámasztja Jerome Valeskát aki egy csatatérré változtatja Gotham-et. Elrabolja Brucet és meg akarja ölni de Jim megmenti és Jerome-ot elfogják. Ed eközben azon van, hogy kiderítse, ki is ő.

Sok gyilkosságot elkövet és végül elnevezi magát Rébusznak.
""Rébusz vagyok."" – Edward Nygma

A hősök felemelkedése
Jim nagybátyja Frank visszatér, hogy Jim-et elcsábítsa a Baglyok bíróságába. Ám valójában tönkre akarják tenni a bíróságot. A dolgok elfajulnak és Frank öngyilkos lesz, Jim pedig beáll a bíróság mögé. Eközben egy fegyver tart Gotham felé, hogy elpusztuljon ezért Jim Barbarát használja, hogy kiderítsék mi az. Rébusz is fel akarja fedni a bíróságot ezért a társaság vezetője Kathryn magához hivatja a férfit és elviszik.

Brucet ismét elraboljak és helyére az ál Brucet teszik aki időközben eltanulta, hogy legyen valódi Bruce.

Összetűzésbe kerül Selinával és kilöki az ablakon. Később a lány testét sok macska kezdi körüljárni.

A valódi Bruce egy hegységben található templomszerűségbe kerül ahol megkezdik a kiképzését, hogy valódi hős legyen.

A már felnőtt Ivy megmenti Pingvint aki bosszút akar állni Ed-en ezért felkeresik Mr. Freez-t és Fireflye-t, hogy egy szörnyekből álló csapattal visszamenjenek Gothambe és legyőzzék az áruló Ed-et és a hataloméhes Barbarát, akik újra meg akarják ölni, de megérkezik Fish Mooney és megmenti.

Ivy a növényei segítségével meggyógyítja Selina-t, aki leleplezi Alfred előtt az ál-Bruce-t, de a haldokló klón elmenekül. Jim elnyeri a Baglyok Bíróságának bizalmát, ám közben végig nyomoz utánuk. Kathryn később rájön erre és kiszabadítja Barnes-t az Arkhamból, hogy vele ölesse meg őt, de Barnes megöli Kathryn-t és újra elkapják.

Bruce-t új tanítója, a Sensei visszahozza Gothambe. A Sensei felhasználta a Baglyok Bíróságát, hogy elpusztítsa Gothamet a Tetch-vírussal. A Bíróság összes tagját megöleti, majd Bruce-szal aktiváltatja a bombát, de Alfred megöli. A Sensei halála előtt elmondja Bruce-nak, hogy keresse meg Ra's al Ghult, az Árnyak Ligájának vezérét, hogy befejezze kiképzését.

Közben Lee megtudja Tetchtől, hogy Mario halála valójában az ő hibája volt, így beadja magának a vírust. Ez Jim-et is arra kényszeríti, hogy megfertőződjön, ő viszont küzd a fertőzéssel.

A városlakók többsége megfertőződik a vírussal. Hugo Strange készített ellenszert, melyet Fish és Pingvin arra akarnak használni, hogy uralkodjanak a város felett, ám megtámadja őket az Árnyak Ligája, s a harcban Fish halálosan megsérül, így a gyógymód is megsemmisül. Ám van egy másik kulcs a gyógymódhoz: Tetch. Barbara őt akarja felhasználni, hogy ő uralhassa egész Gothamet. Terve viszont megbukik, miután Rébusz lecserélte Tetch-et Pingvinre, aki viszont kitör a fogságból, és Mr. Faggyal lefagyasztattja Nygma-t, hogy megtarthassa trófeaként új készülő klubjában, az Iceberg Lounge-ban. Tetch vérét felhasználva elkészül az ellenszer és minden fertőzött (köztük Jim és Lee) meggyógyul.

Barbara közben saját szövetségeseivel, Butch-csal és Tabitha-val is lekezelően bánik. Nem érdekli más, csak a hatalom. Nekik elegük lesz ebből, ezért úgy döntenek, hogy megölik. Barbara erre rájön, és fejbelövi Butch-t, Tabitha azonban megbosszulja szerelmét és végez volt barátnőjével. Később pártfogásába veszi Selina-t. Butch azonban nem halt meg, hanem kómába esett, és fény derül születési nevére: Cyrus Gold.

Bruce felkeresi Ra's al Ghult, aki az örökösévé akarja tenni őt, de meg kell ölnie Alfredet. Megsebesíti ugyan, de nem öli meg, ugyanis kitör Ra's befolyása alól. Alfred ráébreszti, hogy már felnőtt és a saját útját járhatja. Bruce ennek hatására álarcos igazságosztóként kezd tevékenykedni. Lee elhagyja Gotham-et, de levelet hagy Jimnek, melyben bevallja, hogy mindig szeretni fogja.

Negyedik évad

Cselekmény 
3 hónap telt el, Pingvin egy új rendszert, a Pax Penguina-t vezette be, mely alapján a bűnözők kaphatnak engedélyt arra, hogy különféle bűncselekményeket kövessenek el. Ez sok embernek nem tetszik, kiváltképpen Jim Gordonnak és Bruce Wayne-nek, aki tovább folytatja igazságosztói tevékenységeit.

Ötödik évad

Cselekmény 

Ra's al Ghul és Jeremiah Valeska terve sikerült. A hidak - amik Gothamet kötik össze a szárazfölddel - megsemmisülnek Valeska bombáinak hála. Kezdetét veszi a nulladik év (Year Zero).

Hónapokkal később a már csatatérré változott Gothamben Jimnek döntenie kell: képes lesz-e megvédeni a menekülteket és megvárni a segélyeket? 
Azonban nem sokáig tud latolgatni. Ugyanis egy rejtélyes alak szétlövi a menekültek táborát egy páncélököllel...

Ennek dacára kibontakozik egy ismeretlen szervezettel kapcsolatos mellékszál, ami végigkiséri az utolsó évadot. Azt, ahol végre mindenki megtalálja a helyét. Jókból rosszak, gonoszokból hősök válnak. Ez pedig megpecsételheti Gotham sorsának menetét...

Epizódok

Szereplők

Főszereplők

Vendég- és mellékszereplők

Jegyzetek

További információk 

 Gotham a <span style="color:#0645AD;"> TV2 Csoport <span style="color:black;"> honlapján 

2014-ben bemutatott amerikai televíziós sorozatok
A Fox saját gyártású műsorai
DC Comicsból adaptált televíziós sorozatok
2019-ben befejezett amerikai televíziós sorozatok